CELEX: 62007CO0231
Language: lt
Date: 2008-05-14 00:00:00
Title: 2008 m. gegužės 14 d. Teisingumo Teismo (aštuntoji kolegija) nutartis.#Tiercé Ladbroke SA (C-231/07) ir Derby SA (C-232/07) prieš Belgijos valstybę.#Prašymas priimti prejudicinį sprendimą: Cour d’appel de Bruxelles - Belgija.#Procedūros reglamentas - 104 straipsnio 3 dalies pirmoji pastraipa - Šeštoji PVM direktyva - 13 straipsnio B skirsnio d punkto 3 papunktis - Atleidimas nuo mokesčio - "Indėlių" ir "mokėjimų" sąvokos - Atsisakymas atleisti nuo mokesčio.#Sujungtos bylos C-231/07 ir C-232/07.

2008 m. gegužės 14 d. Teisingumo Teismo (aštuntoji kolegija) nutartis Ladbroke ir Derby prieš Belgijos valstybę
      (Sujungtos bylos C‑231/07 ir C‑232/07)
      „Procedūros reglamentas – 104 straipsnio 3 dalies pirmoji pastraipa – Šeštoji PVM direktyva – 13 straipsnio B skirsnio d punkto 3 papunktis – Atleidimas nuo mokesčio – „Indėlių“ ir „mokėjimų“ sąvokos – Atsisakymas atleisti nuo mokesčio“
      Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Šeštojoje direktyvoje numatytas atleidimas nuo mokesčio (Tarybos direktyvos 77/388 13 straipsnio B skirsnio d punkto 3 papunktis)
         (žr. 22, 24–25 punktus ir rezoliucinę dalį)
      
      Dalykas 
      
         Prašymas priimti prejudicinį sprendimą – 
               Cour d'appel de Bruxelles
                – 1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo – Bendra pridėtinės
                  vertės mokesčio sistema: vienodas vertinimo pagrindas (OL L 145, p. 1 ; 2004 m., specialusis leidimas lietuvių k., 9 t., 1 t.,
                  p. 23) 13 straipsnio B skirsnio d punkto 3 papunkčio aiškinimas – Sandorių, įskaitant derybas, dėl indėlių ir mokėjimų atleidimas
                  nuo mokesčio – Lažybos, loterijos ir kitų formų azartiniai lošimai – Įgaliotinių, atsakingų už lažybų sandorių sudarymą ir
                  pinigų surinkimą įgaliotojo vardu bei laimėjimų išmokėjimą, teikiamos paslaugos – Galimybė pasinaudoti 13 straipsnio B skirsnio
                  d punkto 3 papunktyje numatytu atleidimu nuo mokesčio
               
            Rezoliucinė dalis
      
         
                   
               
               
                  
               
               
                  	1977 m. gegužės 17 d. Šeštosios Tarybos direktyvos dėl valstybių narių apyvartos mokesčių įstatymų derinimo – Bendra pridėtinės
                     vertės mokesčio sistema: vienodas vertinimo pagrindas 13 straipsnio B skirsnio d punkto 3 papunktyje vartojama formuluotė
                     „sandoriai, įskaitant derybas, dėl indėlių (ir) mokėjimų“ turi būti aiškinama kaip neapimanti lažybų dėl žirgų lenktynių ir
                     kitų sporto renginių organizavimu besiverčiančio įgaliotojo vardu veikiančio įgaliotinio suteiktų paslaugų, kai įgaliotinis
                     sudaro lažybų sandorius įgaliotojo vardu, įregistruoja lažybas, išduodamas kvitą patvirtina klientui, kad lažybos sudarytos,
                     surenka pinigus, išmoka laimėjimus, vienas prisiima atsakomybę įgaliotojo atžvilgiu už surinktų lėšų tvarkymą, pinigų vagystę
                     ir (arba) praradimą ir iš įgaliotojo gauna atlygį komisinių forma už šią veiklą.